CSA Steaua București nu are drept de promovare și a terminat pe locul 8 în Liga 2. Cu toate acestea, jucătorii au fost nemulțumiți în ultimele luni pentru că au pierdut sume importante din salarii. FANATIK a aflat toate detaliile.
Guvernul României a mărit taxele și impozitele din salariul brut, iar jucătorii lui Daniel Oprița și staff-ul tehnic au ieșit cei mai afectați în ultima jumătate de ani.
FANATIK a aflat că jucătorii au pierdut până la 3-4.000 de lei din salariu, iar asta a dus la nemulțumiri în cadrul lotului. Clubul a tratat acest lucru ca un fel de amendă venită din altă parte, mai ales că echipa nu și-a îndeplinit obiectivul, calificarea în play-off-ul Ligii 2.
Media salariilor în Ghencea este undeva la 2.500 de euro. Lucrurile vor sta însă altfel din sezonul viitor, când clubul va adopta o nouă strategie și nu va mai aceleași salarii.
Daniel Oprița a dezvăluit într-un interviu pentru FANATIK că CSA Steaua București nu mai e dispusă să ofere aceleași condiții financiare ca în acest sezon: „Au cerut și salariu mai mare și le-am spus că nu vor mai fi. Dacă sunt salarii mari, unii dacă vor să mai rămână trebuie să mai renunțe la bani.
Nici eu nu vreau să mai aduc jucători cu salarii mai mari. Să avem acolo o limită pentru că s-a exagerat anul ăsta, însă nu numai la noi. Adică am fost obligat de celelalte echipe care au dat mulți bani și au ridicat nivelul salarial.
Eu zic că nu merită. Nu sunt salarii care să reflecte ce se întâmplă în teren. Jucătorii care au salarii mai mari la noi cam o să încercăm să renunțăm la ei. Aș vrea să vină jucători care să aibă foame de rezultate și de bani, în sensul că să ia mai mult din bonusuri”.
Vor urma și schimbări importante de lot, a mai spus Daniel Oprița: „Probabil vor fi 6-7 plecări. E greu să vorbesc eu de cine pleacă și cine vine când nici eu nu am contract. Pot să fie și mai mult de 4-5 veniri. Depinde cine pleacă. Unii nu vor ei să mai rămână. Vor să meargă undeva să aibă un obiectiv.